**Referat fra styremøte 12.05.2016 kl.1900 på Solem**

Styremøte på Solem den 12.05.2016. Følgende var tilstede: Per Jørgen Eskeland for Jo Åsmund Sandåker, Håkon Helgesen, Kristin Nygård Prestehagen, Kari Hege Kveim, Kjell Trygve Grunnsvoll og Jon E. Hirsti.

Saksliste

14/16 Referat fra siste styremøte

15/16 Orienteringer

16/16 Orientering om status fra gruppene, og oppdatering av arbeidsplan fra de gruppene som ikke har lagt denne frem.

17/16 Økonomistyring og rutiner – Rutiner videre.

18/16 Bruk av foreningens Facebook side.

19/16 Sponsoroversikt og plan.

20/16 Sektorplan for idrett og fysisk aktivitet – innspill til høring.

21/16 Eventuelt.

14/16 Referatet fra forrige styremøte godkjent.

15/16 Kjell Trygve orienterte angående søknad om kulturmidler. Foreningen er tildelt kr. 20000.

Kr.

16/16 Kari Hege orienterte om Gjerstadskog utvalget. Det er lagt ut fiskekort på YX. Utvalget skal på fisketur med Visedal barnehage den 02.06.2016.

Det er videre kommet en E-post fra velforeningen på Havrefjell angående kultivering av Sandkjønn og Spjotvann. Dette har ikke GJFF noe imot. Samtidig forespør velforeningen om det er noen begrensninger på opplagring av båter ved vannene, da det ligger veldig mange båter på land ved de respektive to vannene.

Jaktskytter utvalget melder at de kom tidlig i gang med treningen. Det er flere fra andre områder med på trening. Det har vært tre stevner hittil, med mange skyttere, og det blir flere stevner før ferien. Det er skytetrening fire dager i uken i tillegg til stevner.

Det har vært besøk fra Vestfold med forespørsel om bistand i forbindelse med søknad om bygging av anlegg.

17/16 Ved bestilling av varer, godkjenner den som har bestilt fakturaen. Det gjøres et forsøk på å opprette en egen E-post faktura adresse, hvor bestiller/kjøper blir satt som referanse.

Saldo på bankkonto er pr.12.05.2016 kr. 560000.

Rutiner ved betaling på trening må forbedres. Det er greit nok ved jaktfelt trening der det er folk tilstede i bua, men ved leirdue trening er det en egen kasse som går rundt blant de som skyter.

Her må det komme inn andre rutiner. Vi må starte en prosess, hvor vi går over til elektoriske betalingsmåter, enten Vips eller kortmaskin. Jo Åsmund tar ansvar for mulig løsning med elektronisk betaling sammen med Håkon.

Vedtak: Kjøp av maskin til under kr. 6000 og gebyr på kr. 100 pr. mnd er ok

Utvaget fremmer også et forslag til håndtering ved kjøp av due-serier. Dersom ikke styret er fornøyd tas det opp med utvalget.

18/16 Ved bruk av foreningens Facebook side tar de som ikke har tilgang til å legge ut selv, kontakt med Håkon dersom det er noe som ønskes formidlet.

Håkon tar ansvar for oppdatering på Fb.

19/16 Sponsorer: En av sponsorene har ikke betalt ennå.

Skiltene for de sponsorene som ikke lenger er med tas ned og legges til side. De sponsorene som vil ha sine skilt tilbake får det.

Håkon sjekker fond for søknad om midler.

Kristin har oversikt over sponsorer, og purrer på betaling.

20/16 Innspill til plan foridrett og fysisk aktivitet, foretas det en oppdatering av anleggssituasjonen. Det spilles inn søknader om tippemidler og strømsituasjonen. Et mæl er å få strøm tilanlegget inn i planen, her må det offentlige utfordres, da foreningen alene ikke kan ta denne kostnaden.

Vedtak: Kjell Trygve og Per Jørgen skriver innspill til planen.

21/16 Under eventuelt kom det frem at foreningen må ha en plan for investering og vedlikehold på de fasiliteter vi har. Jaktskytter utvalget kommer med en skisse til plan for investeringer og vedlikehold på banen. Dette gjelder både investeringer til teknisk utstyr, og bygg som skal ferdigstilles, samt vedlikehold av det utvendige område.

Alle utvalg kommer med ønsker investeringer eller prioriteringer.

Det ble bestemt at scooteren legges ut for salg.

Nytt styremøte 15.09.2016 kl. 1900 på Solem. Her bør det legges opp til at noen tar med kaffe.

For styret

Jon E. Hirsti

Sekretær